b'\n_START_ARTICLE_\nDet Danske Bibelselskab\n_START_PARAGRAPH_\nDet Danske Bibelselskab ble stiftet 22. mai 1814 med det engelske som forbilde. Dets form\xc3\xa5l er if\xc3\xb8lge selskapets reglement \xc3\xa5 utgi Bibelen og relatert materiale, \xc3\xa5 fremme bruken av Bibelen og \xc3\xa5 samle inn penger til det internasjonale bibelarbeidet. Bibelselskapet arbeider i Danmark, p\xc3\xa5 F\xc3\xa6r\xc3\xb8yene og p\xc3\xa5 Gr\xc3\xb8nland. Dronning Margrethe II er selskapets beskytter._NEWLINE_I 1819 ble en revidering av Det nye testamentet foretatt og utgitt, og i 1871 ble en revidert oversettelse av Det gamle testamente autorisert og utgitt. Siden 1886 har bibelselskapet utgitt Bibelen i autorisert oversettelse, det vil si den oversettelsen som brukes i den danske Folkekirken. Denne oversettelsen brukes ogs\xc3\xa5 av kirker og kirkesamfunn utenfor denne. Den neste autoriserte oversettelsen av Det gamle testamente f\xc3\xb8lger i 1931, og i 1946 deltar Det Danske Bibelselskap i opprettelsen av De forente bibelselskaper sammen med tolv andre nasjonale bibelselskap. En ny oversettelse av Det nye testamente autoriseres i 1948, men f\xc3\xb8rst i 1992 utgis en ny autorisert oversettelse av hele Bibelen. Det er da mer enn 250 \xc3\xa5r siden at dette skjedde forrige gang. I 2007 kom Den Nye Aftale \xe2\x80\x93 Det Nye Testamente p\xc3\xa5 nudansk.'